b'\n_START_ARTICLE_\nSardeati\n_START_PARAGRAPH_\nSardeati (latinsko: Sardeates), ilirsko pleme, ki je bilo v antiki naseljeno v dolini Vrbasa in Plive severno od Jajca. Z njimi je nedvomno povezano naselje Sarnade (ali Sarute), omenjeno v Potopisih._NEWLINE_Severno od njih so \xc5\xbeiveli Mezeji, v zgornjem toku Vrbasa ju\xc5\xbeno od tesni, ki se za\xc4\x8denja pri Jajcu, pa manj\xc5\xa1tevilni Devri._NEWLINE_V rimski provinci Dacia Superior v sedanji Romuniji je bilo v pogorju Apuseni sredi\xc5\xa1\xc4\x8de rimskih zlatih rudnikov. Njihovi sledovi so \xc5\xa1e ohranjeni na hribih Cetatea Mare in Cetatea Mic\xc4\x83. V \xc4\x8dasu cesarja Trajana (vladal 98\xe2\x80\x93117) so tja preselili dalmatske koloniste \xe2\x80\x93 Piruste, Bariduste in Sardeate, ki so tam \xc5\xbeiveli v lo\xc4\x8denih vaseh oziroma naseljih._NEWLINE_Sardeati so imeli 52 dekurij.'